[{"text_idx": "#000000", "text": "Avab silmad, annab no\u0303u ja ennetab, sa\u0308a\u0308stab raha ja mo\u0303ttetuid to\u0308id ehk lihtsalt ja ausalt aiandusest ning aiakujundusest"}, {"text_idx": "#000001", "text": "Ta\u0308psustan veidi erinevate lo\u0303hede tekkimist. Kui tekkepo\u0303hjused on teada, siis on ennetusto\u0308o\u0308 ka to\u0303husam."}, {"text_idx": "#000005", "text": "Pa\u0308ike ka\u0308ib veel madalalt ja kui viljapuud ja\u0308a\u0308vad kevadtalvel suurte puude vms varju, siis varjutamine ja valgendamine ha\u0308davajalik ei ole."}, {"text_idx": "#000006", "text": "Pa\u0308ris ku\u0308lmalo\u0303hesid katmisega a\u0308ra hoida pole vo\u0303imalik. Need tekivad sellest, kui puu pole saanud talveks valmistuda. Talvele vastu minevas puus peab veevaru va\u0308henema ja selle arvelt glu\u0308koosisisaldus suurenema. Kui puu protsessi lo\u0303puni viia ei jo\u0303ua vo\u0303i ei saa, na\u0308iteks on pikalt soe ja saduderohke su\u0308gis, puu on segaduses, ta pigem kasvab, vahel isegi puhkeb o\u0303ide, kui et tegeleb talvekorterisse minekuga. Mingi hetk langeb temperatuur ja\u0308rsku alla nulli ja ja\u0308a\u0308b pu\u0308sima. Vesi ja\u0308a\u0308tub, aga ja\u0308a\u0308tudes vesi teatavasti paisub."}, {"text_idx": "#000007", "text": "Seeto\u0303ttu on vajalik oma puude peale mo\u0303elda hiljemalt augustis. Su\u0308gisva\u0308etise (mis sisaldab rohkelt kaaliumi ja va\u0308ga minimaalselt la\u0308mmastikku) andmine soodustab puitumist. Eriti oluline on see saduderohkel aastal, mil nitraatla\u0308mmastik satub kontrollimatult mulda sadevetega. Kui su\u0308gis on po\u0303uane, tuleb taimi ja\u0308lle kasta, sest veeta suhkruid ja ta\u0308rklist ei moodustu."}, {"text_idx": "#000008", "text": "Analoogne asi toimub okaspuudes ja-po\u0303o\u0303sastes kui suvi on olnud kasvuks u\u0308lisoodne (kuum ja niiske nagu 2010 suvi oli) vo\u0303i la\u0308mmastikva\u0308etisega on liialdatud. Taimekoed on vett ta\u0308is ja need ja\u0308a\u0308tuvad. 2011 kevadel na\u0308gime sellest tekkinud kahjustusi."}, {"text_idx": "#000009", "text": "Seeto\u0303ttu on ka su\u0308gisene lo\u0303ikamine kaheldava va\u0308a\u0308rtusega.\nKui puud vigastad vo\u0303i lo\u0303ikad, siis hakkab ta tegelema selle juhtumiga ja muu ja\u0308a\u0308b tahaplaanile. Haavade kaudu toimub na\u0308iteks tugev aurumine, puu kaotab palju vett ja ei saa ja\u0308llegi normaalselt talveks valmistuda. Va\u0308ljaspool kasvuperioodi ei teki ka kallust, mis haavad kinni kasvataks. Ja kui haavad on avatud, leiavad seenhaigused kergesti tee puu tu\u0308vesse."}, {"text_idx": "#000010", "text": "On ka teistsuguseid lo\u0303hesid, mis saavad alguse seestpoolt ko\u0303dunenud puidust, mis tekib tu\u0308u\u0308gaste ja\u0308tmisest. Tu\u0308u\u0308gas on nagu ka\u0308sn, mis niiskuse enda sisse imeb ja ja\u0308a\u0308tub kohe kui pu\u0308sivad miinuskraadid platsis on."}, {"text_idx": "#000011", "text": "Sellised kohad on a\u0308ratuntavad puu sisemuses oleva esialgu kuiva puidu ja\u0308rgi, mis aja jooksul huumuseks muutub."}, {"text_idx": "#000012", "text": "Kui Sa pole lund ja\u0308rjekindlalt u\u0308mber o\u0303unapuu kinni tampinud, siis ikkagi tee seda. Igaks juhuks. Hiirekahjustus vo\u0303ib puule saatuslikuks saada. Kui paned mu\u0308rki, siis pane see lume alla maapinnale, aga viljapuudest kaugemale!"}, {"text_idx": "#000013", "text": "On teade, et kui oled linde so\u0308o\u0308tma hakanud, siis pead tegema seda kevadeni, sest nad on harjunud Sinu juures toitu saama. Kui ja\u0308tad linnud toiduta, siis nad vo\u0303ivad hukkuda vo\u0303i so\u0308o\u0308vad a\u0308ra na\u0308iteks o\u0303unapuu pungad, mis neile va\u0308ga maitsevad."}, {"text_idx": "#000014", "text": "Igihaljaste puude ja po\u0303o\u0303saste su\u0308gisene hooldus"}, {"text_idx": "#000015", "text": "Ilma mu\u0308rgita saab va\u0308ga edukalt okaspuid ja po\u0303o\u0303said kasvatada. Soovitav on valida sordid, mis meie kliimas ei ole haigustele vastuvo\u0303tlikud. O\u0303igeaegne hooldus, lo\u0303ikus ja ta\u0308helepanelikkus on vo\u0303tmeso\u0303nad. Puud tohib katsuda ja paitamist tasub harjutada"}, {"text_idx": "#000016", "text": "Igihaljas hekk, igihaljad po\u0303o\u0303sad ja igihaljad puud vajavad ko\u0303ik pruunistunud okaste ja kuivanud okste va\u0308lja korjamist. Ja igaks juhuks po\u0303letamist."}, {"text_idx": "#000017", "text": "Ko\u0303ige parem on seda teha siis kui Sul on aega. Ei ole vahet, kas su\u0308gisel vo\u0303i kevadel. Mo\u0303lemal ajal on taimel vo\u0303imalik nakatuda seenhaigusesse. Soojal ja niiskel perioodil, so suvel, loomulikult rohkem. Aga see ei saa olla po\u0303hjus su\u0308gisel to\u0308o\u0308 edasi lu\u0308kkamiseks. Su\u0308gisel ei ole heki sees ka pesitsevaid linde.\nTee parem va\u0308he, aga korralikult. Peaasi, et mugav on ja tu\u0308u\u0308tuks ei muutu, sest see ei ole kerge to\u0308o\u0308. Lisaks va\u0308ga tolmune. Respiraatori kasutamine on va\u0308gagi soovitav. Loomulikult vo\u0303ib ka teenuse tellida, aga alati on hea teada, mille eest maksad."}, {"text_idx": "#000018", "text": "Veendu, kas tegemist on lihtsalt kuivanud oksaga vo\u0303i on talle nakkunud haigus. Na\u0308iteks mustad ta\u0308pid elupuu oksa alaku\u0308ljel annavad ma\u0308rku, et tegemist on haigusega ja siis on pritsimine va\u0308ltimatu. Aga pritsida ei tasu seest pruune okkaid ja oksi ta\u0308is puud ja po\u0303o\u0303sast, sest kasu on olematu."}, {"text_idx": "#000019", "text": "Elupuuhekk hoia seest kuivanud okstevaba. Kui juba on kuivanud, siis roogi va\u0308lja. Kui ei ole, siis lo\u0303ika aeg-ajalt va\u0308rskeid sisemisi oksi va\u0308lja, et o\u0303hk liiguks."}, {"text_idx": "#000020", "text": "Sodi korja heki seest ja mullapinnalt kindlasti a\u0308ra. Kobesta ettevaatlikult ja lisa kompost- vm head mulda."}, {"text_idx": "#000021", "text": "Pidev julge, aga mo\u0303istlik lo\u0303ikamine hoiab po\u0303o\u0303sa noorena.\nIgal aastal, augustis, tee suurpuhastus. Anna su\u0308gisva\u0308etist ja paita, siis teenib ta sind kaua. Po\u0303uasel suvel ja su\u0308gisel kasta kindlasti."}, {"text_idx": "#000022", "text": "Kuusehekk ei noorene kuivanud okste va\u0308ljalo\u0303ikamise teel.\nKuusehekk hoitakse korras pu\u0308gamisega ja teiste taimede temast eemale hoidmisega. Iga taim, olgu see siis ko\u0303rge rohi, kasvama ja\u0308etud puu vits vo\u0303i suur puu, isegi langenud lehed, lehtpo\u0303o\u0303sas, teine kuusetaim, mis puutub kuusega kokku po\u0303hjustab kuusel no\u0308 okka varisemise. Heki kohal ko\u0303rguv puu, mille oksad puutuvad hekki ei lase kuusehekil ko\u0303rgusesse kasvada. Puu, mis kasvab heki ko\u0303rval ei lase hekil laiusesse kasvada.\nKuusehekki tuleb algusest peale teadlikult kujundada, hilisem tagasilo\u0303ikus ei anna mingit efekti. Ja on lausa kole. Ku\u0308llap teate, millest ra\u0308a\u0308gin. Heki ko\u0303rgus on soovitav a\u0308ra otsustada ja siis teda ka igal aastal pu\u0308gada. Ko\u0303rgusesse kasvanud kuuseheki tagasi lo\u0303ikamine on u\u0308sna to\u0308o\u0308mahukas, ohtlik, kulukas."}, {"text_idx": "#000024", "text": "Eriti vastuvo\u0303tlikud seenhaigustele on kadakad. Eriti Hiina kadakas ja minu meelest ei maksa teda u\u0308ldse aeda tuua, sest isegi korraliku hoolduse puhul kipub ta seenhaigusesse nakatuma. Pideva pritsimisega mu\u0308rgitame ennast ja loodust (kasulikke putukaid)."}, {"text_idx": "#000025", "text": "Okaspuid hooldades on soovitav kindlasti kummist peopesaga kindad ka\u0308tte panna ja pikkade varukatega u\u0308leriie, sest igihaljas taim tekitab tavaliselt ka\u0308evartel lo\u0308o\u0308be vo\u0303i kriibib niisama koledaks."}, {"text_idx": "#000026", "text": "Su\u0308gisto\u0308o\u0308d aias ennetavad kahjureid ja haigusi. Mismoodi, loe siit"}, {"text_idx": "#000027", "text": "* Viimane muruniide riisu kokku ja laota kihina komposti."}, {"text_idx": "#000028", "text": "* Lehtede langemise vo\u0303ib a\u0308ra oodata, aga jupi kaupa riisudes on korraga va\u0308hem ja meeldivam a\u0308ra vedada. Kuivi on soovitav kotti koguda lumeta talve korral katteks taimedele vo\u0303i kihina komposti ko\u0308o\u0308gija\u0308a\u0308tmete peale. Viimaseid lehti tavaliselt kuivalt ka\u0308tte saada ei o\u0303nnestu."}, {"text_idx": "#000029", "text": "* Komposteeri kihina muruniite peale puutuhk ja peenikesed oksaraod, ja\u0308rgmine kiht lehed ja ja\u0308lle oksaraod.\nTalvel pane kiht ko\u0308o\u0308gija\u0308a\u0308tmeid ja selle peale kogutud kuivad lehed. Oksi saab loodusest talvel ka, aga muud materjali kui toiduja\u0308a\u0308tmed, oksad, tuhk kergesti ei leia. Vo\u0303id osta ka turvast vo\u0303i hankida saepuru. (Saepuru teeb komposti la\u0308mmastikuvaeseks. Kevadel lisad kevadva\u0308etise graanuleid vo\u0303i kastad la\u0308mmastikurikka leotisega) Materjal hoia kuiv, siis see ei ku\u0308lmu la\u0308bi.\nKomposteerimisse suhtu loominguliselt, pane igat asja kihina ja taga ko\u0308o\u0308gija\u0308a\u0308tmetega o\u0303hulisus, aga mitte nii, et tuul la\u0308bi puhub. Loe lisa siit"}, {"text_idx": "#000030", "text": "* Ko\u0303ik igihaljad puud ja po\u0303o\u0303sad tee seest puhtaks. Kuivanud oksad lo\u0303ika va\u0308lja. Paita lehed jm sodi maha."}, {"text_idx": "#000032", "text": "* Istutusalad puhasta umbrohust. Kobesta ja mults\u030ci.\nKui kasutad istutusku\u0308hvlit vo\u0303i labidat umbrohu eemaldamiseks teed oma ja\u0308rgmise aasta rohimise hulka lihtsamaks, sest saad umbrohutaimed juurega ka\u0308tte.\nAga... Need samad taimed on juba jo\u0303udnud seemneid ku\u0308lvata. Ses mo\u0303ttes oled paar kuud hiljaks ja\u0308a\u0308nud. Samas ei tohi aiato\u0308o\u0308dega ennast hulluks ajada, tehakse ikka siis kui vo\u0303imalik, onju. Aga tea, et kevadel ta\u0308rkab sellest seemneparvest umbrohi, mille a\u0308ravo\u0303tmine planeeri juba kalendrisse. Ilmselt mai kuus tuleb Sul istutusalad u\u0308le kobestada. Kasuta va\u0308ikest istutusku\u0308hvlit umbrohu eemaldamiseks! Muidu vo\u0303ib juur mulda ja\u0308a\u0308da ja to\u0308o\u0308 on ta\u0308iesti kasutu."}, {"text_idx": "#000033", "text": "Ja\u0308rgmine aasta ja\u0308lgi peenart ja vo\u0303ta umbrohi a\u0308ra hiljemalt o\u0303itsedes. Vo\u0303i veel parem tee jalutuska\u0308ike aias alati ku\u0308hvel vo\u0303i ka\u0308pp kaasas. So\u0303brannad kindlasti imestavad, et rohid siis kui nemad ku\u0308las on, aga nii ongi o\u0303ige, sest aednik ei jaluta aias kunagi niisama! Nii on ko\u0303ige lihtsam ja hoiab aega tohutult kokku. Aga vaata, et sellised jalutuska\u0308igud ei muutuks rohimiseks vaid siis toimugu ikka u\u0308ksikute umbrohtude eemaldamine. See vo\u0303ib olla eesma\u0308rk omaette"}, {"text_idx": "#000034", "text": "* Mults\u030ciga ole ettevaatlik kui vihmasajud ja\u0308tkuvad ja pa\u0308ikest ei na\u0308idata, on soe, ilm sarnaneb eelmisele aastale. Selline olukord paneb mults\u030ci aluse hallitama. Eriti ohtlik on see kohtades, kus on kasutatud peenrakangast.\nKuiva mults\u030ciga mults\u030cida vo\u0303ib ja ongi hea siis kui maa on juba ku\u0308lmunud. Topelt hea kui lund ei tule ega tule, sest ma\u0308rg mults\u030c ei ole sama efektiivne."}, {"text_idx": "#000036", "text": "Roosid soovitatakse mullata kui o\u0308o\u0308ku\u0308lmad pidevalt kimbutavad, sest suur temperatuurimuutus o\u0308ise ja pa\u0308evase vahel tekitab vartes lo\u0303hesid.\nLu\u0308hiajaline ku\u0308lm roosile meeldib. Niiskus on aga hukutav ja seeto\u0303ttu on va\u0308ga varajane katmine ohtlik.\nKo\u0303ige kindlam on roosi katta kuuseokstega, mis on otsapidi maasse torgatud nii, et oksad roosile koos lumega koormaks ei vaju. Su\u0308gavale maasse tuleb torgata aga enne maapinna la\u0308biku\u0308lmumist. Vo\u0303iks panna alumise kihi suuri oksi, mis suures osas on maasse vajutatud ja hiljem kui saabuvad pu\u0308sivad ku\u0308lmad on katet tihendatud va\u0308iksematega, mis toetuvad suurematele kuuseokstele.\nMina lo\u0303ikan roosid tagasi kevadel, sest siis on na\u0308ha kahjustuse tegelik suurus. Ku\u0308lmao\u0303rnu on aga mugavam katta kui tagasi on lo\u0303igatud su\u0308gisel.\nRoniroosid painuta maha, pane alla so\u0303restik ja kata kuuseokstega. Va\u0308ga ku\u0308lmakindlad sorte tuleb katta soojemalt, aga ja\u0308lgi, et nad ummuksisse ei ja\u0308a\u0308 ja ehita peale kate, mis vihmavee a\u0308ra juhib."}, {"text_idx": "#000037", "text": "* Ronitaimed ilutsegu, mo\u0303ned on veel o\u0303itsemise hoos. Ronitaime ei pea maani maha lo\u0303ikama kui ta oma olekuga ja a\u0308ra o\u0303itsenud o\u0303isikutega (elulo\u0303ng, Browni kuslapuu) kaunistab vaadet. Lo\u0303ika maha siis kui ha\u0308irib vo\u0303i alles varakevadel."}, {"text_idx": "#000038", "text": "* Ka ko\u0303rrelisele meeldib ilutseda talvises aias ja vajab maha lo\u0303ikamist alles varakevadel."}, {"text_idx": "#000039", "text": "* Viljapuud on loodetavasti korda lo\u0303igatud\nRannikul on aega lo\u0303igata oktoobri lo\u0303puni. Sisemaal suuri lo\u0303ikusi ei teeks enam. Peenikesi vesikasve vo\u0303ib lo\u0303igata.\nMina viljapuude lo\u0303ikamise lo\u0303petaks selleks aastaks kuna aasta on olnud ku\u0308llaltki karm ja veider. Paljudes kohtades ei ole o\u0303unapuud veel kolletama hakanud ja lehti maha visanud, mis ta\u0308hendab, et nende jaoks vo\u0303ib talv ootamatult saabuda."}, {"text_idx": "#000041", "text": "* Ma\u0308danenud vilju a\u0308ra komposti vii vaid kaeva maha. Kui neid sul on, siis vaata, kas puu vajaks lo\u0303ikust. Lo\u0303ikamata puu pritsimisega ei ole mo\u0303tet vaeva na\u0308ha! Preparaat peab katma puu iga millimeetri, lehe pealmise ja alumise poole. Isegi su\u0308gisel, kus lehti pole, ei ole ko\u0303rge puu ja tiheda vo\u0303ra korral see vo\u0303imalik."}, {"text_idx": "#000043", "text": "* Vaata Maalehe videost vaarikapeenra hooldust\nMina muidugi mu\u0308rgist hoiduks. Su\u0308gisel eemaldan lehed, mis profu\u0308laktilisel eesma\u0308rgil po\u0303letan ja kobestan peenra."}]